
PROCEMIUM. 

Qui  fit,  ut  ars  salutifera  post  tot  millia  an¬ 
norum  indigesta  moles  remaneat  ? 

Quia  naturae  medici  non  observando  con¬ 
tenti  leges  praescripserunt.  Imaginatio  se- 
-  dem  rationis  usurpavit,  et  veris  ficta  prae¬ 
fecit  ;  haec  scholarum  dogmata  peste  qui¬ 
dem  magis  exitiosa  vel  dubitare  nefas  erat. 


Neque  est  culpa  omnino  medicorum :  pro¬ 
fanum  vulgus  praemiorum  arbiter  est,  et  a 

tali  judice,  an  verecundus  naturae  observa» 
tor,  an  impostor  clamosus,  palmam  feret. 

Cum  res  igitur  ita  sese  habeant,  me¬ 
dici  ad  artes  faciliores  decipiendi,  quam  sa¬ 
nandi  ediscendas,  multo  utilius  invenere. 

Veruntamen  annales  medicinae  viris  or¬ 
nati,  qui  et  gloriae,  et  decori  humano  fue¬ 
runt  generi. 

Etenim  quotusquisque  medicorum  symp¬ 
tomata  narrando  vel  secundus  Hippocrati 
est  5  et  si  talibus  philosophis  superstitio  dira 
cadaverum  sectiones  non  prohibuisset ;  haud 
dubitandum  est,  quin  rationes  symptoma¬ 
tum,  legesque  vitae  animalis,  optime  scal¬ 
pello  docuissent. 

Pudet  me  eorum  hominum,  qui  inter  me¬ 
dicos  etiam  nostris  temporibus,  rem  anato- 

micam  inutilem  esse  proponendo,  superstiti¬ 
oni  semper  malae  obtemperare  velint ;  sed 
non  meum  est  de  arte  anatomica  disserere, 
et  supervacaneum  foret,  quoniam  ubique  fe¬ 
liciter  gentium  culta. 

Utilitas  tamen  ejus  portionis  salutiferae 
artis,  nuper  a  medicis  Anatomiae  Morbidae 
appellatae,  nec  tanti  habetur,  nec  tanto  est 
studio  persecuta,  quare  mihi  pauca  de  hac 
re  loqui  dignum  appareat. 

De  hac  re  scripsi  circiter  decem  ante  men¬ 
ses  quam  opus  Doctoris  Monro  Tertii^  de 
Anatomia  Morbida  Gulae  Intestinorumque 
fuisset  editum  ;  in  quo  sane  utilitas  hujus  ar¬ 
tis  passim  et  exemplis  et  argumentis  optimis 
confirmatur,  sed  certe  praelectiones  ipsius 
ine  ad  hanc  rem  studendam  multum  adju¬ 
vabant. 


PRINCIPIA  STUDII  HUJUS. 

Exploratio  cadaverum  duas  scientiae  par¬ 
tes  utilissimas  praebuit,  quarum  alterius  est 
symptomata  morborum,  alterius  leges  vitae 
animalis  explicare,  illa  pathologia,  haec  phy¬ 
siologia  vocatur ;  quas  in  paginis  sequenti¬ 
bus  illustrare  conabor. 

Omnes  morbos,  oui  animalia  adoriuntur, 
in  tres  classes  recte  dividere  possumus  ;  Pri¬ 
ma  scilicet  in  iis,  qui,  ut  febris  intermittens, 
vires  vitae  omni  partium  vitio  absente  affici¬ 
unt  ;  Secunda,  in  iis,  ut  phlogosi,  scirrho, 
sive  formae,  sive  fabricae,  sive  utriusque  si¬ 
mul  mutatae  consistunt :  Tertia,  morborum 
'  congenitorum  est,  quae  vitia  et  formae,  et 
fabricae,  et  positus,  et  partium  numeri  com¬ 
prehendit. 

Primae  classis  pathologia  ab  scientia  le¬ 
gum  vitae  animalis ;  secundae,  et  tertiae, 
et  ab  hac,  et  ab  scientia  structurae  corporis 
pendet. 

De  omnibus  fere  morbis  secundae  et  ter¬ 
tiae  classis,  antequam  scalpello  explicati  fu¬ 
issent,  nihil  scivimus;  et  Anatomia  Morbida 
scientiam  legum  vitae  amplificando,  patholo- 
giae  classis  primae  multum  profuit. 

In  tractando  de  Anatomia  Morbida^  for¬ 
tasse  optime  conveniat,  quaerere  primo  de 
mutationibus  scalpello  patefactis  horum  or¬ 
ganorum,  quae  fere  communia  sunt  omnibus 

partibus  corporis,  ut  vasorum  sanguifero» 
rum ;  secundo  de  horum  viscerum  mutationi¬ 
bus,  quae  similitudine  structurae,  aut  mune¬ 
ris,  similibus  morbis  obnoxia  sint ;  tertio  de 
mutationibus  singulis,  vitiisque  congenitis, 
singulorum  viscerum ;  et  denique  ab  initio 
ad  finem  usque,  qui  sint  effectus  harum  mu¬ 
tationum,  quas  haec  ars  optime  demonstra¬ 
verit,  et  in  muneribus  visceris  mutati,  et  in 
partibus  tam  vicinis  quam  remotis,  et  in 
concordia  illa,  quam  obtineant  inter  se  om¬ 
nes  corporis  partes. 

Morbos  organicos  varios,  animo  volventi, 
quaedam  ordinationis  perpetuae  methodus, 
simplex  et  naturalis,  et  ad  memoriam  juvan¬ 
dam  maxime  apta,  occurrit. 

Morbi  omnes  organici  in  quibusdam  mu¬ 
tationibus  sive  vasorum,  sive  secretorum  vel 
virium  assimilationis  pendere  apparent. 

Malae  conditiones  vasorum,  quaeque  sig¬ 
nis  suis  distinctae,  sunt  quinque,  quae  scal¬ 
pello  patefactae  sunt ;  quarum  in  singulis 
pendet  magnus  ordo  morborum. 

Primus  in  vasis  distensis  magno  cum  do¬ 
lore  ;  Secundus  in  vasis  quoque  distensis, 
sed  dolore  fere  absente  ;  Tertius  orificiorum 
eorundem  atonid  ;  Quartus  in  substantia  tu¬ 
nicarum  illorum  sive  aucta,  sive  minuta  ; 
Quintus  in  tunicis  in  materiam  insolitam  con¬ 
versis  constat.  Prima  conditio  inflammatio 
activa,  secunda  vulgo  appellatur  passiva,  ter¬ 
tia  laxationem  omnem  complectitur,  reliquis 
adhuc  nulla  nomina  idonea  indita  sunt;  trium 
priorum  pars  maxima  morborum  est ;  quo¬ 
rum  patliologiam  et  curationem  evidentem 
habemus,  ordinis  scilicet  primi,  phrenitis ; 
secundi,  apoplexia  ;  tertii,  hydrocephalus  ex¬ 
emplum  est. 

Sectio  cadaverum,  in  singulis  his  morbis 
modos  quoque  curandi  tres  generales  indi¬ 
cat. 

In  morbis  ordinis  primi  stimuli  sanguinis 
et  caloris  minuuntur,  secundi  vasa  sangui- 
fera  levantur,  et  eorum  vis  contrahendi  auge¬ 
tur,  tertii  vasa  extrema  roborantur. 

Quamvis  ex  vasorum  singulis  conditioni¬ 
bus  morbus  interdum  fiat,  plerumque  ex  dua¬ 
bus  aut  pluribus  pendet,  et  una  harum  vix 
unquam  diu  adest,  nisi  alia  aut  plures  super¬ 
veniant;  conditio  alia  aliam  trahit,  saepe  quo¬ 
que  alia  in  aliam  mutatur ;  et  affectiones 
caeterorum  ordinum  serie  quadam  affectio¬ 
nem  primi  ordinis  sequantur,  itaque  quam¬ 
vis  ad  morbum  concitandum  plures  contri¬ 
buant,  ex  una  conditione  vasorum  ut  prima¬ 
ria  pendeat. 

A  magno  dolore  in  morbis  prdinis  primi 
quidam  opinantur  sensilitatem  auctam  esse, 
et  physiologi  nonnulli  magni  nominis  obser¬ 
vantes  quasdam  partes,  ut  tendines,  ossa, 
solummodo  dum  hac  inflammatione  affectae 
sint,  sentire,  inde  sensilitatem  ipsam  a  vasis 
rubris  pendere  putaverunt. 

Haec  conclusio  haud  mihi  legitima  appa¬ 
ret,  nam  oculo  externo  nulla  vasa  rubida 
adsunt,  tamen  quae  pars  sensibilior  ? 

Nimium  sanguinis  pressis  partibus  dolo¬ 
rem  fert,  interea  tamen  sensilitas  gradatim 

imminuitur,  donec  omnino  perdita  sit ;  sen¬ 
satio  aucta  quidem  non  sensili tatem  auctam, 
sed  irritationis  causam  insolitam  adesse  indi¬ 
cat. 

Inde  quibusdam  casibus  bydrothoracis 
et  hydrocephali  interni,  aut  hydropis  cavi« 
tatis  ullius  non  facilis  distensu,  gravissimi 
dolores  adsunt,  qui  donec  sensilitas  prorsus 
pessundata  fuerit,  perstant. 

Georgium  Ronald  (quem  Dre  Monro  Ter¬ 
tio  favente  vidi)  anaesthaesia  affectum,  cui 
sensilitas  totius  lateris  dextri  aberat,  aliquis 
experimenti  causa  induxit  manum  igni,  do¬ 
nec  cutis  perusta  fuisset,  imponere. 

Manus  solitis  granulationibus  refecta,  et 
vasa  nunc  ruberrima  sensilitate  omni  care¬ 
bant. 

His  perspectis,  annon  licet  nobis  dubitare, 
an  vasa  sanguifera  unquam  ad  sensilitatem 
meram  augendam  necessaria  sint  ?  inde  con¬ 
clusio  altera  oriatur,  hos  nempe  nervos  per 
quos  ad  cerebrum  impressiones  transeant, 
non  ejusdem  generis  esse  ac  illos,  qui  a  ce- 

rebro  ad  musculos  et  alias  partes,  aut  mo¬ 
vendi  aut  nutriendi  causa,  vim  nervosam  de¬ 
ferant. 

Nunc  qimedam  de  ordine  quarto  et  quinto 
dicere  haud  alienum  videtur. 

Munera  vasorum  sunt  duo,  fluida  corpo¬ 
ris  nempe  ferendi,  eorumque  naturam  pro¬ 
prietatesque  mutandi.  Munus  alterum  sim¬ 
plex  et  facile  intellectu  est,  quantum  a  prin¬ 
cipiis  mechanicis  pendet ;  sed  de  processu 
altero  omnia  in  tenebris  sunt,  nec  facilius 
comprehensu  est,  quomodo  glandula  natu¬ 
ram  fluidi  mutet,  quam  quomodo  sentiat  co- 
gitetque  animal. 

Observetur  rationes  omnes  de  sanguinis 
circuitu  difficultate  eadem  impediri,  quia  ni¬ 
hil  certius  de  motu  sciamus,  sed  quamvis  non 
humanum  sit  causas  inter  et  effectus  vin cu¬ 
los  introspicere,  tamen  has  causas  et  modum 
operandi  et  effectus  et  ordinem  interdum  no¬ 
tare  contigit. 

Homo  naturae  minister,  et  interpres, 

tantum  facit  et  intelligit,  quafitum  de  na- 

‘‘  tiirae  ordine  re  vel  mente,  observaverit: 

nec  amplius  scit  aut  potest.’’  Bac\  lih, 
Aphorism,  1. 

Ita  naturam  virium  quibus  corpus  aliud 
aliud  attrahit,  philosophi  recte  judicant  esse 
ultra  facultates  nostras,  sed  earum  leges  stu¬ 
dere,  et  experientia  instructi  multos  effectus 
praedicere  possumus. 

Processuum  paucorum  vitalium  par  scien¬ 
tia  nobis  est,  attamen  plurimi,  ut  secretio, 
conceptus,  sensus,  ■  obtutum  nostrum  pene 
omnino  effugiunt. 

De  glandulis  hoc  autem  est  observan- 

dum,  si  structura  mutata  sit,  munera  etiam 
mutari,  et  novam  secretionem  non  solum  in¬ 
utilem,  sed  etiam  vitae  perniciosissimam 
esse.  ' 

Tribus  modis  perniciosi  sunt  hujus  ordi¬ 
nis  morbi ;  ut  in  tabe,  parationem  eorum, 
quibus  usus  esi,  prohibendo  ;  ut  in  carcino¬ 
mate,  venena  secernendo  ;  et  partes  vicinas, 
ut  in  phthisi  a  tuberculis,  premendo. 

Cadavera  incidendo  hos  morbos  didici¬ 
mus  non  acrimonia  ortos,  sed  structura  mu¬ 
tata,  et  acrimoniam  tantum  sequelam  esse. 

Ordo  postremus  in  quibusdam  principiis 
legibusve  corporis  vivi  oritur.  * 

Ab  animalis  conceptu  ad  senectutem  ex¬ 
tremam  usque:  corpus  solidius  gradatim  ht : 
in  foetu  ossa  fere  cartilaginosa  soliditate  ca¬ 
rent,  sed  mira  quadam  proprietate,  arteriae 
iis  terram  praebent :  pariter  in  tendines  mus¬ 
culi,  tendines  convertuntur  in  ossa  ;  excer- 
citatio  et  munus  partis  has  mutationes  ad¬ 
modum  regunt.  Inde  mobilitas  infantis  ;  agi¬ 
litas  adolescentis  ;  robur  juvenis  ;  senisque 
rigiditas ;  et  eodem  processu  quo  nobis  fir¬ 
mitati,  etiam  caducitati  et  morti  natura  est. 

Quamvis  hoc  processu  inscientibus  nobis 
senectus  obrepat,  tamen  si  ullum  vitae  ne¬ 
cessarium  viscus  maxime  eodem  afficiatur, 
morbus  fit  certissime  exitiosus ;  hujus  ordi¬ 
nis,  ossificatio,  aneurisma,  et  arteriae  dilata¬ 
tio  exempla  sunt. 

Horum  secundus  a  Vesalii  scalpello  ex¬ 
ploratus  fuit,  et  ita  inter  primos  morbos  est, 
quorum  naturam  sectio  cadaverum  docuerit. 
Ut  simplices,  e  quibus  nascuntur  fere  omnes 
morbi  organici  non  congeniti,  hae  variae 
conditiones  vasorum  habeantur. 

Fatendum  est  tamen  ordinationem  om¬ 
nem  solum  memoriae  causa  excogitari,  na¬ 
tura  autem  leges  humanas  spernit. 

In  morbis  capitis  quibusdam  consideran¬ 
dis  utilitas  Anatomiae  Morbidae  optime  vide- 

tur,  igitur  pauca  de  his  disseram. 


QUAEDAM  DE  MORBIS  CAPITIS. 

Caput,  ab  antiquissimis  temporibus,  orga¬ 
norum  maxima  dignitate  sedes  habitum  fuit. 

Ibi  visus,  auditus,  olfactus,  et  gustus,  et 
oriuntur  et  terminantur.  Ictum  gravem  in ' 
caput  et  sensum  et  motum,  animum,  ani¬ 
mamque  subito  pessundare,  et  febribus  mul- 

tis  mentem  perturbari,  homines  semper  ob» 
servavisse  oportet. 

Ideoque  rerum  naturae  curiosi,  quod  con¬ 
tineret  caput,  detegere,  videre  et  cognoscere 
voluerunt ;  secundum  ea  cadaveribus  sectis 
inveniebant  eodem  tempore  chordas  quas¬ 
dam  a  variis  organis  oriri,  et  cerebro  termi¬ 
nari  ;  admirabantur  structuram  cerebri,  et 
curam,  qua  natura  idem  a  vi  externa  muniis¬ 
set  j  omnibus  summum  perpensis,  cerebrum 
esse  mentis  sedem  opinabantur. 

Sed  quamvis  hoc  organon  tanti  fecissent, 
scientia  morborum  ejus,  obscura,  rudis,  et 
man-ca  manebat. 

Hippocrates  vero  et  pauci  veterum  de  his 
morbis  feliciter  cogitavere,  sed  tales  opinio¬ 
nes  solum  praesagia  fuenmt  animorum  su¬ 
periorum,  quae  omnino  minores,  ut  mos  est, 
negligebant. 

Ita  hydrocephalus  internus  acutus,  aut 
hydrencephalus,  ut  a  Monro  Tertio,  brevita¬ 
tis  causa  appellatur,  febris  remittens  aut  con- 

tinua  credebatur,  cui  convulsiones  cum  ca¬ 
ligine  et  sopore  finem  versus  accedebant. 

Obnoxium  est  cerebrum  et  membranae 
variis  ordinibus  morborum  secundae  classis. 

Inflammatio  activa  substantiae  aut  mem¬ 
branarum  phrenitis  dicta  est.  .  Inflammatio 
passiva  apoplexia  quaedam  fit,  et  atonia 
sphincterum  addita,  hydrocephalus ;  inter¬ 
dum  tumores  simillimi  glandulis  strumosis  ^ 
quaedam  rara,  ut  hydatides  et  corpuscula 
lutei  coloris  intra  cerebrum,  aut  inter  du¬ 
ram  matrem  et  cranium  inveniuntur.  Cra¬ 
nii  etiam  ossa,  musculi  et  pericranium,  quae¬ 
que  suis  morbis  obnoxia  sunt;  et,  injuria  il¬ 
lata, 'ut  Bailie  et  alii  observaverunt,  ab  osse 
occipitis  processus  eburneus  enatus  fuit.. 
Hujus  generis,  cujusdam  liberalis  Glascueiisis 
casum  mihi  amicus  narravit ;  ille  aeger  de 
capitis  doloribus  diu  conquestus,  furore  su¬ 
perveniente  decessit.  Capite  aperto  pro¬ 
cessus  acutus  cerebrum  pressit. 

Illum  puerum  gravem  ictum  accepisse  in 
os  occipitis  ab  equi  calce  medici  didice- 

nmt ;  tali  casu,  si  sedes  doloris  facile  dignos¬ 
catur,  estne  serra  utenda  ? 

Hujus  organi  omnibus  morbis  ea  sympto¬ 
mata  adsunt,  quae,  ut  in  hydrocephalo  obser¬ 
vavimus,  praecipue  sese  ostendunt  in  parti¬ 
bus  longe  remotis  ;  et  medicus,  qui  non  haec 
solet  observare,  et  sectione  cadaverum,  de 
causis  proximis  aut  potius  de  sede  quaerere, 
nihil  proderit  aegro. 

In  capitis  morbis  internis  vero  omnem 
scientiam  recte  cultro  attribuamus,  et  illa 
scientia  adhuc  deficit,  quia  cultro  sive  rarius 
seu  negligentius  utamur. 

Quis  ignorat  cerebrum  et  appendices  par¬ 
tibus  omnibus  corporis  nervos  dimittere,  et 
omnes  nervos  sensuum  singulorum  lioc  or¬ 
gano  terminari  ?  Sciunt  omnes  etiam,  secto 
aut  compresso  nervo,  munus  ejus  aboleri,  an 
sensus  an  motus  an  ullius  visceris  vitae  ne¬ 
cessarii,  sit.  His  perpensis,  varia  symptoma¬ 
ta  remota  minime  mira  apparent,  sed  quae 
symptomata  singula,  tam  partium  remotarum 
quam  capitis  ipsius,  singulos  morbos  comi- 

tentur,  et  quae  methodus  sit  dignoscendi  in¬ 
ter  haec,  et  symptomata  morborum  cujusque 

partis  consentientis  quaerere  ;  hic  labor,  hoc 
opus. 

Quamvis  Wepferus,  Petit  et  alii,  capita 
eorum  qui  his  morbis  erepti  fuerunt,  dese¬ 
cuerint,  tamen  indiciis  morborum  singulorum 
ab  primo  ingressu  ad  finem  usque  non  bene 
narratis  sive  omnino  neglectis,  observationes 
eorum  haud  multum  profuerunt. 

Et  causae  et  symptomata  phrenitidis  idio¬ 
pathicae  antiquissimos  docuerunt  medicos  de 
hoc  morbo  bene  judicare,  etenim  cum  ingens 
dolor  capitis,  rubor  faciei  et  delirium  ferox 
adsint,  quis  de  morbi  sede  dubitaret  ? 

Rubor  oculorum  non  semper  adest,  ut 
auctores  celeberrimi  affirmant ;  vidi  casus 
duos  aut  tres  absque  hoc  indicio ;  duo  casus 
phrenitidis,  alter  paucos  ante  annos,  alter  nu¬ 
perrime  inciderunt ;  aegros  velut  mania  af- 
fectos  medicorum  sapientes  in  custodiam  ab¬ 
duci  jusserant ;  alterum  postridie  quo  clausus 
erat,  alterum  die  quo  claudendus,  carceri 


XVII 


mors  amicior  eripuit.  Fortasse  absentia  ocu¬ 
lorum  ruboris  medicos  illos  fefellisset. 

Medici  antiqui  etiam  vi^t  potuerunt  phae¬ 
nomena  hydrocephali  chronici  non  notavisse, 
nam  superstitio  anatomiam  perosa  non  obsta¬ 
ret,  quominus  empiricus  audax  in  ventricu¬ 
lum  per  bregma  scalpellum  infodiret,  et  ita 
aqua  manifesta  fuit ;  sed  causis  supra  expo¬ 
sitis,  mutationes  internas  ignorabant. 

Quamvis  de  functionibus  cerebri  aliquid 
generaliter,  tamen  nihil  de  usu  partium  ejus 
singularum  adhuc  comperimus,  igitur  vix 
effectus  morborum  partium  illarum  conjec¬ 
tura  persequi  licet ;  verum  minus  prodest 
talis  scientia  ad  aegrum  curandum  quam  ad 
munera  partis  cujusque  cognoscenda ;  quo¬ 
niam  remedia  eadem  sint  morbis,  an  pars 
cerebri,  an  totum  afficiatur. 

Vero  illi  male  succedet,  qui  putat  sym¬ 
ptomata  a  nostro  Whytt  celeberrimo  tam  bene 
descripta  in  quadam  specie  hydrocephali, 
omni  adesse  casui ;  et  cadavera  explorando 

hoc  didicimus,  quod  si  convulsionibus 
fans  laboret,  aut  etiam  spasmis,  nec  eruptio¬ 
ne,  nec  gingivarum  scarificatione,  nec  an- 
tlielminticis,  nec  purgatione  levandis ;  si 
diarrhoea  non  ex  tabe  aut  vermibus,  nec 
scarificatione,  nec  catharticis,  nec  astrin¬ 
gentibus  supprimenda ;  si  alvo  non  solutu 
facili ;  si  nunc  vomitu  nunc  bulimia,  si  dif¬ 
ficultate  spiritus  frequenter  redeunte,  et 
brevi  manente ;  si  tussis  pertussi  simillima 
sed  sicca  adoriatur ;  si  denique  ullum  viscus 
male  habeat,  non  remediis  sibi  propriis  re¬ 
ficiendum  ;  et  eodem  tempore  stupor,  verti¬ 
go,  aut  dolor  capitis  adsint ;  caput  timen¬ 
dum  :  si  febris  inconstans  et  contractio  pu¬ 
pillarum  comitentur,  mature  facto  opus  est  ^ 
si  pupillarum  dilatatio  sequatur,  desperan¬ 
dum  j  sed  in  permultis  hujus  morbi  exem¬ 
plis,  neque  contractione  nec  dilatatione,  nec 
caligine  praecedente,  mors  subit. 

Quidam  chirurgus  hac  urbe  casum  dixit 
mihi  adolescentis,  scribae,  circiter  octodecim 
annos  nati,  proceri  et  exilis  cum  pallida  fa- 


I 


xrx 


facie,  cui  capitis  dolores  crebri  fuerant ; 
tam  bene  ante  meridiem  valuerat,  ut  foro 
adfuisset,  sed  paulo  post  domum  capite  dolen- 
te  rediit,  et  protinus  animam  efflavit ;  cerebri 
omnes  ventriculi  aqu4  pleni  fuerunt. 

Eadem  causa  occubuerunt  plurimi  pro¬ 
vecta  aetate,  quibus,  ut  ait  Celsus,  caput  in¬ 
firmum  erat ;  et  verum  eos  diu  signis  nervosis 
dictis  laborasse  notabile  est.  Casum  a  Hoff- 
man  narratum  memini  cujusdam  ani,  quam 
apoplexia  adorta  apparet,  sed  impetu  dece¬ 
dente,  medicus  ne  rediret,  sanguinem  abstu¬ 
lit  ;  et  mors  cito  supervenit ;  corpus  non  ex¬ 
ploratum  fuit. 

Observavi  vasorum  aliam  conditionem  ali¬ 
am  aut  plures  saepe  trahere,  cujus  rei  bo¬ 
num  exemplum  subsequitur. 

Georgius  Hay,  circiter  triginta  annos  na¬ 
tus,  et  amans,  ut  fit,  et  potator,  de  dolori¬ 
bus  capitis,  tinnitu  aurium,  alvo  adstricta,  et 
doloribus  hypochondrii  dextri  et  sinistri  con¬ 
questus,  languidus  fuit  facie  pallida,  appeti- 


tu  ciborum  imminuto  :  sex  circiter  annos  ab* 
Jiinc  cum  in  itinere,  sub  media  procellosa 
nocte,  nudum  caput  maximo  frigori  per  qua- 
tuor  horas  subjectum  fuit.  Inde  dolores  ca¬ 
pitis  et  omnia  mala. 

Eum  jussi  caput  radere  et  aqua  frigida 
lavare,  saepenumero  intestina  ciere,  et  a  po¬ 
tionibus  magnis  solitis  sensim  abstinere. 

In  animo  fuit,  si  haec  nihil  prodessent, 
epispastica  tonica  et  sanguinis  detractionem 
adhibere,  sed  paucos  post  dies  praescriptis 
neglectis  nihil  amplius  praecepi.  Hebdoma¬ 
das  post  duas  gravissime  per  mediam  noc¬ 
tem  correptus  fuit.  Me  amicus  comitatus 
ad  miserum  videndum,  invenimus  illum  sen¬ 
su  et  motu  privatum,  pulsus  arteriarum,  prae- 
/ 

cipue  iliacarum  et  carotidum,  crebri,  du¬ 
ri,  et  tam  validi  ut  non  solum  tactu  sed 
visu  percipiendi  essent,  cutis  arida  et  calida, 
alvus  adstricta,  spiritus  difficilis  j  sanguine 
multo  mox  misso,  iterumque  nocte,  et  in¬ 
testinis  liberrime  solutis,  levatus  fuit. 

Emplastrum  vesicatorium  capiti  imposi¬ 
tum,  et  paucis  diebus  per  cubiculum  ambu¬ 
lare  potuit,  altero  latere  captus. 

Catharticis  et  tonicis  ad  salutem  reditu¬ 
rus  apparuit,  sed  convalescens  furtim  medi¬ 
camenta  omittere  incepit,  denique  frigido 
vespere  foras  exiit,  et  in  taberna  vicina,  pa¬ 
ralysi  totius  corporis  affectus  fuit;  epispastica, 
cathartica,  diuretica,  nihil  profecerunt,  et 
paucos  post  dies  decessit. 

Capite  aperto,  vasa  et  durae  matris  et 
piae  valde  distensa ;  inter  cranium  et  duram 
matrem,  tunicam  quoque  inter  arachnoideam 
et  piam  matrem  lympham  coagulatam  adhae¬ 
sionesque  validas;  necnon  ventriculos  aqua 
plenos  observavimus. 

'  In  nosocomio  nostro,  hominis  qui  diu  dia¬ 
bete  laboraverat,  cadavere  aperto  et  visceri¬ 
bus  omnibus  summa  cura  perscrutatis,  nihil 
aliud  fuit  observatum,  praeter  quod  caput 
ostendit ;  hic  profecto  sedes  malorum  inven¬ 
ta;  vasa  ubique  turgida,  lympha  tunicam 
arachnoidoeam  super  effusa,  quae  tunica  mi» 

rum  in  modum  inflammatione  densa  fuit, 
nec  ventriculis  defuit  aqua. 

J.  Whyte  foemina  duos  et  viginti  annos 
nata,  cui  a  partu  caput  fuit  magnum,  infans 
morbis  fere  omnium  viscerum  fuerat  affecta  ; 
interdum  dysuria,  diarrhoea  interdum,  vomi¬ 
tus,  dyspnoea  et  alia  mala  adfuerant.  Haec 
a  dentitione  aut  oriri  aut  exasperari  videban- 
tur ;  singula  remedia  singulis  morbis  apta  in¬ 
utilia  fuerunt ;  per  novem  menses  diarrhoea 
manserat,  et  etiam  in  lienteriam  mutata, 
etiamsi  larga  manu,  et  astringentia  et  ab¬ 
sorbentia  adhibita  fuissent ;  his  malis  rachi¬ 
tis  accessit  deformans,  tamen  sub  tertium 
annum  ad  quandam  salutem  rediit.  Nunc 
variola  benigna  illam  adorta  est,  sed  eruptio¬ 
nis  die  duodecimo  febris  inconstans  superve¬ 
nit  ;  has  sequuntur  paucos  intra  dies  paraly¬ 
sis,  anasthaesiaque  crurum  5  artus  paucos  post 
annos  gradatim  vires  et  sensus  recuperave¬ 
runt,  et  melius  illa  se  habuit  quam  fieri  ob 
deformationem  expectari  potuit. 

Nihil  praeterea  dignum  memoria  est  ante 
annum  aetatis  decimum  octavum,  nisi  quod 
catamenia  abfuissent,  nunc  in  vico  vicino 
subitanea  vertigine  et  stupore  ingente  cor¬ 
repta  fuit ;  et  impetus,  multo  hysteriae  si- 

« 

milior  quam  apoplexiae,  semel  aut  bis  quo¬ 
tidie  redibat,  symptomata  hysteriae  solita 
per  intervalla  aderant,  nunc  primum  menses 
parum  fluebant,  post  quinas  hebdomadas 
redituri. 

Omnia  mala  aucta  hebdomade  praeceden¬ 
te,  et  hebdomade  succedente  expuit  mate¬ 
riem  nigram  et  amaram ;  vomitus  biliosus 
praecipue  mane  occurrit  5  alvus  plerumque 
bene  respondet,  tamen  interdum  torpida,  in¬ 
terdum  diarrhoea  bilios4  affecta  estj  urina 
per  totam  vitam  turbida,  nunc  alba  et  spissa 
facta  erat.  Corpore  erecto,  imus  venter  gra- 
-  viter,  sed  non  acute  dolebat ;  solum  sese  an- 
trorsum  inclinare  sterno  pulvinaribus  incum- 

y 

bente  poterat. 

Paroxysmis  vertiginis  et  dyspnoea  presen- 
tibus,  tantum  fenestra  aperta  spirabat  \  gra- 

datim  appetitus  cibi,  antea  parvus,  augeba¬ 
tur  ;  sed  vix  aut  ne  vix  quidem  pauxillum  in 
stomachum  receptum  cum,  quasi  cibi  ascen¬ 
dentis  sensus,  diaphragmatis  spasmi  et  dolor 
epigastrii  accessissent,  et  paulo  post  cibi 
pars  maxima  cum  aqua  plurima  acerrimi, 
plerumque  pellucida,  interdum  spumosa,  est 
rejecta ;  vomitu  cesso  fames  redibat,  eodem 
processu  compescenda. 

Catamenia  intervallis  gradatim  minutis 
nunc  multum  aucta  sunt ;  per  decem  vitae 
menses  postremos,  alternis  hebdomadibus 
fluebant,  et  fluxo  rubro  absente  leucorrhoea 
aderat ;  omnia  aha  mala  et  vi  et  frequentia 
aggravescebant ;  facies  pallida,  pulsus  arte¬ 
riarum  obscuri  erant. 

His  omnibus  perpensis,  morbus  in  quodam 
vitio  organico  pendere  visus  ;  a  pulsu  debili, 
specie  leucophlegmatica,  aegritudine  longa 
et  vasis  uteri  laxis  minime  missionem  sangui¬ 
nis  convenire  creditum  est. 

Cum  res  ita  se  haberent,  lenire  narcoticis 

\ 

et  antispasmodicis  frustra  conati  sumus  ;  per 

duas  hebdomadas  abfuerunt  catam enia,  et 
omnia  facta  pejora ;  deinde  redierunt,  et  exi¬ 
guam  levationem  sed  brevi  tantum  attule¬ 
runt  ;  nam  octo  circiter  dies  vix  postea,  ca¬ 
ligo  et  sensus  aquae  quasi  in  capite  fluctuan¬ 
tis  mente  non  perturbata  accesserant,  et 
mors  insecuta  est. 

Cultro  didicimus  sedem  et  causam  mor¬ 
bi  in  capite  esse :  omnia  viscera  et  abdomi¬ 
nis  et  thoracis  sana  fuere,  pericardio  ex¬ 
cepto,  quod  distensum  aqua  subpallida  fuit. 
Cranium  inaequale  crassitudine,  et  densitate 
insolita,  omnia  vasa  cerebri  cerebellique  et 
membranarum  cingentium,  sanguine  purpu¬ 
reo  plena,  et  miram  in  magnitudinem  aucta. 
Dura  mater  arcte  cranio  per  filamenta  ad¬ 
haesit  ;  omnes  membranae  conglutinatae,  in¬ 
tegre  separari  non  potuerunt ;  qualibet  parte 
aut  cerebri  aut  cerebelli  secta,  maculae  ru¬ 
brae  plurimae  sunt  visae  ;  pinguedine  totum 
corpus  oneratum  fuit.  Amico  Jacobo  San- 
ders,  M.  D.  favente,  puerum  quadraginta  dies 
natum  vidi,  qui  signis  solitis  hydroncephali 

acuti  atFectiis  decessit ;  arctissime  dura  ma¬ 
ter  cranio  adnexa  ;  nulla  aqua  ventriculis  in¬ 
erat,  sed  tota  cerebri  substantia  gelatinosa 
mollissima,  subflava. 

Longi  morbi,  aqua  in  ventriculis  effusa, 
antequain  cranii  ossa  suturis  arcte  conjuncta 
sint,  vires  saepe  nec  animae,  nec  animi  affi¬ 
ciuntur,  quamvis  substantia  cerebri  ipsius 
pene  omnino  desit ;  observavimus  etiam  et 
formam  et  structurarn  cerebri  mutari,  non 
interruptis  muneribus  aliorum  viscerum  ne¬ 
que  mente  laesa  ;  etsi  interdum  laesionem 
aut  deformitatem  in  cerebris  aut  craniis  eo¬ 
rum  qui  mania  aut  fatuitate  affecti  fuerint, 
non  invenire  possimus.  Camper,  Blumen- 
bacb,  Gall  et  alii  qui  proponunt  superbi, 
gradum  mentis  hominum  caeterorumque 
animalium  in  quadam  forma  cranii,  spinae 
,  aut  massae  cerebralis,  pendere  inter  illos  ha¬ 
bendi  sunt,  qui  nihil  non  explicare  possint : 
nunc  subit  in  mentem  quod  dixit  Biitler  de 
iSydrophelio  suo  celeberrimo.  Vide  Hudi- 
bras^  lin.  ccv.  et  seq. 

In  capite  equi  tumores  duos  plexu  cho¬ 
roideo  natos  colore  et  splendore  aureo  inveni, 
in  utroque  ventriculo  laterali  unum  ;  alter 
fuit  magnitudine  columbae,  alter  fabae ; 
quamvis  pia  matre  obtecti  majoris  ima  pars, 
scabra^  et  ubi  cerebro  superincubuit,  pars 
cerebri  quoque  scabra  fuit» 

QUAEDAM  DE  MORBIS  VISCERUM 

ALIORUM. 

In  morbis  viscerum  aliarum  cavitatum, 
vix  minus  cultro  attribuendum  est ;  si  vero 
non  longum  esset,  in  morbis  singularum  par¬ 
tium  a  capite  ad  calcem  usque  utilitatem  hu¬ 
jus  artis  facile  ostenderim  ^  sat  autem  erit 
pauca  exempla  proferre. 

Cor  posse  maxime,  si  gradatim,  augeri 
sine  multo  incommodo  invenimus,  sin  in- 
flammmatio  activa  adoriatur,  aeger  miseran¬ 
dus  est.  Fere  omnes  morbi  cordis  propter 
signa  propria,  anginae  nomine  distinguun¬ 
tur.  Vitam  maxime  perturbant  impediendo 
has  mutationes,  quae  in  sanguinem  aeri  ex¬ 
positum  subeunt ;  interdum  congeniti  sunt, 
ut  in  foramine  ovali  aperto,  aut  in  foramine 
illo  insolito  inter  dextram  et  sinistram  par¬ 
tem  cordis ;  interdum  a  substantia  mutata 
alicujus  partis,  ut  ossificatione  arteriarum  co¬ 
ronariarum  ^  interdum  a  paralysi  pendent. 

Morbi  omnes  viscerum  thoracis,  concor¬ 
diam  magnam  haec  inter  viscera  et  partes 
generationis  urinaeque,  existere  ostendunt. 

Casus  ab  Allano  Burns  et  aliis  editi  sunt, 
quorum  symptomata  solum  vesicae  urinariae 
uteiwe  referebantur,  tamen  cadavera  sec¬ 
ta  cordi  omnem  morbum  vitio  vesterunt,  nec 
aliter  quam  cultro  de  hac  abdita  et  inexpli¬ 
cabili  causa  quidquam  pro  comperto  habere 
potuissemus. 

Recte  observatur  omnes  res  quae  vim 
sanguinis  augent,  morborum  cordis  et  arteri¬ 
arum  causas  esse  ;  ita  plerumque  hi  morbi 
sunt  illis  qui  inebrietate  aut  affectionibus  vio¬ 
lentis  dediti  sunt ; — nec  potest  quae  res  cun¬ 
que  concordiam,  mentem  inter  et  corpus, 
clarius  ostendere,  quam  sectiones  cadaverum 
eorum,  qui  inter  prima  tempora  periculosis¬ 
sima  Reipublicae  Gallicae  agitato  animo  aut 
mortui  aut  interfecti  fuissent ;  per  quas  sec¬ 
tiones,  dico,  aneurismata  et  aortae  dilatatio¬ 
nes,  plurimis  eorum  adesse  didicimus. 

Casum  infaustum  nuperrime  vidi,  uxoris 
amici,  quam  sub  quintam  mensem  uteroges- 
tationis  gravissima  pneumonia  apparuit  ador¬ 
ta.  Plethorica  et  antea  valebat,  sed  saepe 
soporosa,  et  ter  quaterve  inter  duos  vitae 
menses  postremos,  animus  deliquit,  et  quinto 
ante  obitum  die  de  doloribus  imi  ventris  non 
magnis  conquesta. 

Primo  et  secundo  die  larga  manu  sanguis 
fuit  missus,  sed  quamvis  spiritus  facilior  fac¬ 
tus  sit,  symptomata  alia  vix  laevata  fuerunt. 
Tertio  die  foetum  mortuum  edidit,  et  sum¬ 
ma  scientia  frustra  adhibita,  quinto  die  de¬ 
cessit. 

Corpore  secto  pulmones  haud  multum  af¬ 
fecti,  et  pleurae  omnino  integrae  fuere  ;  sed 
ligamenta  lata  uteri,  et  pars  fundi  ejus  et 
ovaria,  sphacelo  nigro  et  mollissimo  et  foeti¬ 
do  aifecta  sunt  visa. 

Observandum  est  nunquam  fuisse  exposi¬ 
tam  causis  aut  disponentibus  aut  excitanti¬ 
bus  pneumoniae  5  et  nec  a  forma  thoracis 

nec  pulmonum  structuri  fuerat  his  morbis 
proclivis. 

Mihi  apparet  morbum  esse  fortasse  prorsus 
utero  adscribendum,  et  symptomata  pneu¬ 
moniae  tantum  a  partium  consensu  pendere. 

Veruntamen  quid  talem  opinionem  con¬ 
firmaret,  nondum  habemus,  sed  haud  minori 
est  miraculo,  quod  cor  male  habitum,  sive 
uterum,  sive  vesicam  urinariam,  dolore,  mo- 
lestiave  quadam  maxime  afficeret. 

Quisquis  Anatomiam  Morbidam  pro  nihilo 
putat,  Casum  sequentem  attento  animo  legat. 

Quidam  infelix  chirurgo  submittit  sese  ob 
intumescentiam  et  dolorem  testis.  Chirur¬ 
gus  fortasse  inter  herniam  scrotalem  et  hy¬ 
drocelen,  et  scirrhum  facile  dignoscere  pos¬ 
sit  ;  et  ingenti  peritia  sua  omnino  elatus  sit. 
Scirrhum  adesse  invenit,  et  remedia  deobstru- 
entia  (ut  appellantur)  nihil  proficientia,  ex¬ 
scindere  testem  vult.  Multo  dolore  exscin¬ 
ditur,  et  si  morbus  omnino  testi  infuerit,  sa¬ 
lus  celeriter  redit  ^  sed  si  morbus  a  tumore 

chordam  spermaticam  premente  ortus  sit, 
chirurgus  sero  invenerit  et  scientiam  et  ar¬ 
tem  minime  profuturam  esse.  Aeger  nunc 
de  doloribus  vagis  femoris  et  dorsi,  antea 
testi  relatis,  magis  queritur.  Febris  hectica 
manet  aut  etiam  augetur,  macies  gradatim 
procedit,  alvus  pertinaciter  adstringitur  aut 
dysenteriae  species  adest. 

Tandem  ille  chirurgus  peritissimus,  refe¬ 
rens  omnia  mala  cuidam  irritationi  nervi 
spermatici,  et  omni  spe  salutis  afferendae  per¬ 
dita,  aegrum  deserit ;  sed  si  tali  symptoma¬ 
tum  ratione  minime  contentus,  nunc  faciat, 
quod  imprimis  facere  oportuerit ;  summa  sci¬ 
licet  cura  totum  abdomen  perscrutetur,  for¬ 
tasse  tumorem  pulsatilem  infra  umbilicum 
percipiat,  et  huic  tumori  omnia  mala  rite  at¬ 
tribuat.  Quidam,  scio,  tumores  hos  quoque 
nervis  laesis  referre  volunt — opinio  sane  ma¬ 
gistris  chirurgiae  istis  digna  !  Praeterea  cum 
ab  aegro  intelligat,  hanc  pulsationem  longo 
adfuisse  tempore  ante  testis  intumescentiam, 

haec  opinio  sapientissima  erit  sibi  nihil  so- 
latii,  et  se  ignorantiae  poenitebit. 

Leniter  ex  merito  quicquid  patiare  ferendum  est. 

Quae  venit  indigno  poena  dolenda  venit. 

OviD.  Heroid. 

CONCLUSIO. 

Anatomia  Morbida  licet  ad  causas  primas 
non  aditum  praebuerit,  tamen  certissime  du¬ 
cit  nos  ad  primos  effectus  malorum,  et  optime 
modum  curandi  indicat ;  inde  quam  neces¬ 
sarium  sit  ad  singulos  morbos  dignoscendos, 
et  signa,  sive  perpetua,  sive  incidentia,  sive 
sympathetica ;  et  eorundem  ordinem  studio 
maximo  notare  apparet ;  et  inde,  quamvis 
nequaquam  connectionem  inter  haec  omnia 
discernere  possimus,  scientia  derivata  aeque 
chirurgo  ac  medico  prodest  5 .  immo  inde  ha¬ 
bemus  medicae  artis  fundamina  vera,  quic¬ 
quid  praeterea,  vox  sola  est. 

E. 

Denique,  quis  qui  hanc  non  bene  studue-. 
rit  artem,  aut  medicinam  aut  chirurgiam  aut 
obstetricium  excercere  potest  ? 

Si  quis  hujus  artis  imperitus  tales  morbos 
tractaret,  si  quis  causas  illas  quas  haec  ars 
sola  patefacere  potuerit,  ignoraret  5  histrio-^ 
num  pessimus  est. 

Excudebat  C.  Stewart. 


